Eschbach (Markgräflerland) - Alemannische Wikipedia

# Eschbach (Markgräflerland)

### Us der alemannische Wikipedia, der freie Dialäkt-Enzyklopedy

Eschbe (Eschbach)
Wappe | Charte
--- | ---

Dialekt: Alemannisch
Hauptvariante: | Hochalemannisch
Regionalvariante: | Markgräflerisch
Lokalvariante: | nördl. Markgräflerisch
Verbreitig: | ?
Basisdate
Staat: | Dütschland
Bundesland: | Bade-Württeberg
Regierigsbezirk: | Friburg
Kreis: | Brisgau-Hochschwarzwald
: |
Gmei: |
Geographischi Lag: | 47° 53′ N, 7° 39' O
Höchi: | 246 m y. NN
Flächi: | 10,03 km²
Iwohner: | 2270 (31.12.2005)
Bevölchrigsdichti: | 226 Iwohner je km²
Usländeradeil: | 4,7 %
Postleitzahl: | 79427
Vorwahl: | 07634
Nummereschild: | {{{license}}}
Gmeischlüssel: | 08 315 033
Gliderig: | 2 Ortsteile Eschbe Gwerbepark Brisgau
Adress vu dr Verwaltig: | Rathausplatz 4 79427 Eschbach
Internetuftritt: | www.gemeinde-eschbach.de
E-Mail-Adresse: | info@gemeinde-eschbach.de
Politik
Vogt: | Harald Kraus (CDU)
Lag im Chreis
Topographi
[[Image:|300px|Topographi]]
Luftbild
[[Image:|300px|Luftbild]]

| Dialäkt: Markgräflerisch (Ebringe)

Eschbe (dütsch: Eschbach) isch e Gmei im Markgräflerland im Südweste vu Bade-Württeberg un lit ebbä 15 km südlich vu Friburg im Brisgau. D'Bezeichnig Eschbe (Brisgau) isch mehdütig, wil dr Stägener Ortsdeil Eschbe, 10 km östlich vu Friburg ebefalls im Brisgau lit.

## [ändere] Gschichte

Dr Flecke Ascabah findet sich erstmolig anno 807 in ere Urchunde. Im Lauf vu dr Johrhunderte hän verschideni Chlöster Besitz an Eschbe gha, so d'Chlöster St. Galle, St. Blasie un St. Trudpert, wo es als Lehe an Adelsfamilie vergä hän. Anno 1368 isch Eschbe mit em gsamte Brisgau östriichisch worre. In dr folgende 400 Johre hän under anderem d'Herre vu Rappoltstei un dr Johanniterorde d'Dienstherrschaft usgüebt. Anno 1806 isch no d'Gmei im Grossherzogtum Bade zuegschlage worre.

### [ändere] Religione

Eschbe isch sit jeher e römisch-katholischi Gmei. D'Chilche St. Agnes isch anno 1275 erstmols erwähnt. Die wänige evangelische Gläubige sin nooch Heitersche ipfarrt.

## [ändere] Politik

### [ändere] Vogt

- 1983-hüt: Harald Kraus

### [ändere] Gmeirot

D'Kommunalwahl am 13. Juni 2004 het folgendi Sitzverdeilig ergä:

FWG | 61,1 % | +19,1 | 6 Sitz | +2
CDU | 38,9 % | -0,9 | 4 Sitz | ±0
Andere | 0,0 % | -18,2 | 0 Sitze | -2

## [ändere] Wirtschaft un Infrastruktur

### [ändere] Verchehr

Eschbach lit verchehrsgünstig in dr Nächi vu dr Bundesautobahn A 5. Dr Ort isch yber d'Autobahnabfahrt 64b (Harte-Heitersche- Eschbe) yber dr ebefalls grösstedeils zue Eschbe ghörig interkommunale Gwerbepark Brisgau z'erreiche, wo bis anno 1994 e Militärflugplatz vu dr Bundesluftwaffe gsi isch.

Eschbe verfüegt yber chei eigene Bahnhof meh, obwohl d'Rhidalbahn dr Ort durschnidet un im sognennte Eschbemer Boge e Chnick in dr Liniefüehrig het, wo d'Züg uf ebba 90 km/h abbremse müen. Bis zum Bahnhof in Heitersche sin's aber numme nu 1,5 km Entfernig. D'Abindig mit öffentliche Verchehrsmiddel wird vu dr Südbadebus Gsellschaft (SBG) gwährleistet.

### [ändere] Bildig

In Eschbe git's mit dr "Rappoltsteiner Schuel" e Grundschuel, usserdem verfüegt d'Gmei yber zwei Chinderschuele.

## [ändere] Kultur un Aluegenswürdigkeite

### [ändere] Bauwercher

S'äldist yberliferet Gebäude uf dr Eschbemer Gmarkig isch s'anno 896 under em Namme Vizzilistat erwähnt herrschaftlich Hofguet Wistette. S'ehemolig Dorf Wistette isch dur s'Rhihochwasser vu 1482 fast vollständig zerstört worre. Numme dr herrschaftlich Hof isch erhalde bliibe un isch hüt in Privatbesitz.

S'markantist Gebäude vu Eschbe isch s'Adelshus us em 15. Johrhundert. Es isch e dreistöckigs Herrschaftshus mit eme witthi sichtbare, hochufragende Bauchörper. Ab 1795 isch es under em Namme "Zum Laie" als Gastwirtschaft betribe worre. Bi umfangriiche Sanierigsmassnahme anno 1999 si vilfältigi Um- un Abauphase, aber au dr ehemolig Turm vu dr Brennerei zum Vorschi chumme. S'Adelshus het dr Namme Eschbemer Castell erhalde.

## [ändere] Webgleicher

- Gwerbepark Brisgau
- Friwilligi Fyrwehr Eschbe

Der Artikel basiert uf ´ra freie Ibersetzung vum Artikel „Eschbach (Markgräflerland)“ us dr dytsche Wikipedia.

Vun "http://als.wikipedia.org../../../e/s/c/Eschbach_%28Markgr%C3%A4flerland%29_bfb8.html"

Kategorie: Artikel uf Markgräflerisch | Ort (Landkreis Brisgau-Hochschwarzwald)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- Nederlands
- Polski
- Português
- Русский